b'\n_START_ARTICLE_\nHuone kaupungissa\n_START_PARAGRAPH_\nHuone kaupungissa (Une Chambre en ville) on ranskalainen musikaalielokuva vuodelta 1982. Se on ohjannut ja k\xc3\xa4sikirjoittanut Jacques Demy. Se on musikaali, jonka jokainen vuorosana lauletaan samaan tyyliin kuin Demyn 1960-luvun elokuvissa Cherbourgin sateenvarjot ja Rochefortin tyt\xc3\xb6t. Elokuva voitti Prix M\xc3\xa9li\xc3\xa8sin ja se nimettiin ehdolle yhdeks\xc3\xa4\xc3\xa4n C\xc3\xa9sar-palkintoon. Musiikin s\xc3\xa4velsi Michel Colombier.\n_START_SECTION_\nJuoni\n_START_PARAGRAPH_\nElokuva tapahtuu Nantesin satamakaupungissa vuonna 1955, suuren lakon aikana. Nuori satamaty\xc3\xb6l\xc3\xa4inen, lakkolainen Fran\xc3\xa7ois Guilbaud vuokraa huoneen leskeksi j\xc3\xa4\xc3\xa4neelt\xc3\xa4, yl\xc3\xa4luokkaan kuuluvalta rouva Langloisilta. Fran\xc3\xa7oisin tytt\xc3\xb6yst\xc3\xa4v\xc3\xa4 Violette Pelletier asuu \xc3\xa4itins\xc3\xa4 kanssa ja haluaa menn\xc3\xa4 naimisiin. Fran\xc3\xa7ois ei ole t\xc3\xa4st\xc3\xa4 innostunut, osittain siksi ett\xc3\xa4 h\xc3\xa4nell\xc3\xa4 ei ole rahaa eik\xc3\xa4 asuinpaikkaa._NEWLINE_Fran\xc3\xa7ois tapaa kadulla kauniin, pelkk\xc3\xa4\xc3\xa4n turkikseen pukeutuneen naisen. Nainen on \xc3\x89dith Leroyer, joka el\xc3\xa4\xc3\xa4 onnettomassa avioliitossa televisioliikkeen omistajan kanssa ja ty\xc3\xb6skentelee sivutoimisesti prostituoituna. Heid\xc3\xa4n v\xc3\xa4lilleen syntyy suhde. Tapahtumat saavat pian traagisia ja melodramaattisia k\xc3\xa4\xc3\xa4nteit\xc3\xa4.'